Еди Маринов
Заспалите заспиват рано

chitanka.info

Заспалите заспиват рано,

заспивате, но не сами,

заспиваме сами във храма

и будим се — ръце в ръце.

Умрелите се будят рано,

умирате, но без следи,

умираме… И пак във храма

държиме се ръце в ръце.

Желаейки желаем само

да ни желаят, ама сме сами.

Желаем се, желаем в храма

да бъдем истински, да сме добри.

София, 2012

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.